Jimi Jalonen

Jimi Jalonen (s. 21. huhtikuuta 1996 Riihimäki) on suomalainen jääkiekkopuolustaja. Hän laukoo oikealta.

 Ura 
Jalonen on Riihimäen Kiekko-Nikkareiden kasvatti. Hän siirtyi C-juniori-ikäisenä Hämeenlinnan Pallokerhoon kaudeksi 2011–2012. Kauden 2012–2013 päätteeksi Jalonen voitti seurassa B2-nuorten Suomen-mestaruuden. Kesken kauden 2013–2014 hän siirtyi HPK:n B-nuorista kasvattajaseuransa Nikkareiden A-nuorten Suomi-sarjajoukkueeseen. Kaudella 2014–2015 Jalonen debytoi miesten peleissä Nikkareiden II-divisioonajoukkueessa, jonka toiseksi paras pistemies hän oli Teemu Mikkosen jälkeen tehoilla 13+20=33. Jalonen sijoittui sarjan puolustajien pistepörssissä neljänneksi.

Kaudeksi 2015–2016 Jalonen siirtyi Hämeenlinnan Pallokerhon A-nuoriin. Seuran SM-liigajoukkueessa hän esiintyi jo harjoituskaudella 2016–2017, mutta Jalonen teki liigadebyyttinsä kuitenkin 17. tammikuuta 2017 vieraissa Tapparaa vastaan. Hänet merkittiin HPK:n seitsemänneksi puolustajaksi. Jalonen sai ottelussa jääaikaa 1.29 minuuttia. Hän pelasi kauden aikana kaksi SM-liigaottelua. Jalonen pelasi miesten pelejä myös kaksi Mestis-ottelua lainalla Lempäälän Kisassa. Hän pelasi suurimman osan kaudestaan HPK:n A-nuorissa, joiden varakapteenina Jalonen toimi ja oli joukkueen eniten maaleja tehnyt puolustaja seitsemällä osumallaan. Hän voitti kauden päätteeksi A-nuorten Suomen-mestaruuden.

Jalonen siirtyi kaudeksi 2017–2018 vuoden mittaisella Mestis-sopimuksella Lempäälän Kisaan. Hän oli kauden loppuun asti pelanneista joukkueen tehokkain puolustaja tehoilla 6+16=22, joilla Jalonen jakoi koko sarjan puolustajien pistepörssin yhdeksännen sijan KeuPa HT:n Joona Ervingin kanssa. Hän pelasi kauden aikana myös kaksi SM-liigaottelua lainalla HPK:ssa.

Kaudeksi 2018–2019 Jalonen siirtyi vuoden mittaisella sopimuksella Mikkelin Jukurien SM-liigajoukkueeseen. Hän teki liigauransa avausmaalin 31. lokakuuta 2018 ylivoimalla Rauman Lukkoa vastaan. Kaikkiaan Jalosen varsinainen tulokaskausi SM-liigassa toi 49 runkosarjaottelussa tehot 2+6=8. Hän pelasi kauden aikana myös kaksi ottelua lainalla Mestis-joukkue Imatran Ketterässä joulukuussa 2018, kun taas Ketterä lainasi samaan aikaan Jukureihin Marlo Koposen. Helmikuussa 2019 Jalonen teki Jukurien kanssa vuoden mittaisen jatkosopimuksen. 

Kaudella 2019–2020, marraskuussa 2019 Jukurit lainasi Jalosen kolmen viikon mittaisella, 14. joulukuuta asti ulottuvalla sopimuksella Oulun Kärppiin, jonka puolustajista oli loukkaantumisten vuoksi sivussa Aleksi Mäkelä, Topi Niemelä ja Taneli Ronkainen. Tammikuussa 2020 Jukurit lainasi hänet puolestaan Saimaan Palloon, jolta oli siirron yhteydessä sivussa peräti kuusi puolustajaa. Helmikuussa Jalosen lainasopimusta jatkettiin kauden loppuun. Hän teki SM-liigassa kauden aikana yhteensä 52 runkosarjaottelussa tehot 1+9=10.

Jalonen teki kaudeksi 2020–2021 SaiPan kanssa kaksivuotisen sopimuksen. Hän pelasi alkukaudella vain yhden ottelun, kunnes marraskuussa 2020 Jalosen kausi todettiin päättyneeksi leikkaushoitoa vaatineen vamman vuoksi. Hänen loukkaantumisensa jatkui vielä alkukaudella 2021–2022, kunnes kuntouduttuaan marraskuussa 2021 Jalonen siirtyi neljän ottelun mittaiselle lainalle Mestis-joukkue Kooveehen. Lainansa jälkeen hän pelasi SaiPassa viisi ottelua, kunnes joulukuussa Jalosen sopimus purettiin yhteisymmärryksessä ja hän siirtyi loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västeråsiin.

Heinäkuussa 2022 Jalonen siirtyi vuoden mittaisella sopimuksellamonikansallisen Erste Ligan romanialaisjoukkue Gyergyói HK:hon. Joukkueessa pelasi myös hänelle Nikkareista ja HPK:sta tuttu Matias Haaranen.  Jalonen teki 28 runkosarjaottelussa tehot 7+18=25, joilla hän jakoi liigan puolustajien pistepörssin viidennen sijan Ferencvárosi TC:n Josef Hrabalin kanssa. Jalonen oli kuitenkin sivussa pudotuspeleistä, mutta hän voitti kauden päätteeksi Erste Ligan mestaruuden. Jalonen edusti Gyergyóita myös Romanian pääsarjassa, jossa hän teki 18 ottelussa tehot 5+18=23, joilla Jalonen sijoittui sarjan puolustajien pistepörssissä kuudenneksi. Elokuussa 2023 hän solmi Gyergyóin kanssa vuoden mittaisen jatkosopimuksen. Jalonen voitti tehoilla 2023–2024 koko Romanian liigan puolustajien pistepörssin tehtyään 20 runkosarjaottelussa tehot 3+22=25. Hän voitti myös joukkueensa sisäisen tehotilaston lukemalla +27. Kuitenkin helmikuussa 2024 Jalonen siirtyi loppukauden kattavalla sopimuksella Tanskan Metal Ligaenissa pelaavaan Aalborg Piratesiin.  

Elokuussa 2024 Jalonen siirtyi Mestis-joukkue Jokereihin tryout-sopimuksella ainakin Saksan Kaufbeurenissa järjestettävän Warrior Cupin ajaksi.  Tryoutin päättymisen jälkeen Jokerit teki hänen kanssaan 1+1-vuotisen sopimuksen. Jalosen rooli jäi joukkueessa kuitenkin pieneksi ja hän pelasi Jokereissa 11 ottelua tehden kolme syöttöpistettä, kunnes Jokerit tiedotti 2. tammikuuta 2025 Jalosen sopimuksen purkamisesta yhteisymmärryksessä.

14. helmikuuta Jalonen solmi loppukauden mittaisen sopimuksen Puolan pääsarja joukkue GKS Katowicen kanssa.https://kiekkouutiset.fi/liiga/jukka-jalosen-poika-sai-toita/

 Muuta 
Jalosen isoveli Jesper on entinen alempien sarjojen hyökkääjä, joka toimii nykyään Aasian liigan japanilaisjoukkue Nikkō Ice Bucksin apuvalmentajana sekä HockeyAllsvenskan-joukkue Moran kykyjenetsijänä. Veljesten isä Jukka Jalonen on meritoitunut jääkiekkovalmentaja, jonka saavutuksiin kuuluvat mm. olympiapronssi (Vancouver 2010), kolme maailmanmestaruutta (2011, 2019 ja 2022), alle 20-vuotiaiden maailmanmestaruus (2016) sekä Suomen-mestaruus (HPK 2006). Hän sai myös pelaajaurallaan hyökkääjänä tililleen kaksi SM-liigaottelua JyP HT:ssä kaudella 1985–1986.

 Tilastot 
 2014–2015  Nikkarit  II-divisioona  26  13  20  33  20  2  2  2  4  2 2015–2016  HPK  A-SM  38  6  9  15  8  1  0  0  0  0 2016–2017  HPK (A)  A-SM  27  7  11  18  43  4  0  3  3  2   HPK  SM-liiga  2  0  0  0  0  –  –  –  –  –   LeKi  Mestis  2  0  0  0  0  –  –  –  –  – 2017–2018  LeKi  Mestis  38  6  16  22  8  5  0  1  1  10   HPK  SM-liiga  2  0  0  0  2  –  –  –  –  – 2018–2019  Jukurit  SM-liiga  49  2  6  8  16  –  –  –  –  –   Ketterä  Mestis  2  0  1  1  0  –  –  –  –  – 2019–2020  Jukurit  SM-liiga  24  0  5  5  8  –  –  –  –  –   Kärpät  SM-liiga  8  0  1  1  4  –  –  –  –  –   SaiPa  SM-liiga  20  1  3  4  4  –  –  –  –  – 2020–2021  SaiPa  SM-liiga  1  0  0  0  0  –  –  –  –  – 2021–2022  SaiPa  SM-liiga  5  0  1  1  2  –  –  –  –  –   KOOVEE  Mestis  4  0  0  0  2  –  –  –  –  –   Västerås IK  Allsvenskan  19  1  3  4  4  –  –  –  –  – 2022–2023  Gyergyói HK  Erste Liga  28  7  18  25  23  –  –  –  –  –   Gyergyói HK  Romania  18  5  18  23  25  –  –  –  –  – 2023–2024  Gyergyói HK  Erste Liga  32  2  10  12  25  –  –  –  –  –   Gyergyói HK  Romania  20  3  22  25  12  –  –  –  –  –   Aalborg Pirates  Tanska  8  0  4  4  0  9  0  3  3  0 2024–2025  Jokerit  Mestis  11  0  3  3  4  –  –  –  –  – 6 kautta  yhteensä  SM-liiga  111  3  16  19  48  –  –  –  –  – 2 kautta  yhteensä  Erste Liga  60  9  28  37  48  –  –  –  –  – 1 kausi  yhteensä  Tanska  8  0  4  4  0  9  0  3  3  0 5 kautta  yhteensä  Mestis  57  6  20  26  14  5  0  1  1  10 1 kausi  yhteensä  Allsvenskan  19  1  3  4  4  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1996 syntyneet
Luokka:Elävät henkilöt